CELEX: 22004D0647
Language: lt
Date: 1088553600000
Title: 2004/647/EB: 2004 m. birželio 30 d. Sprendimas Nr. 2/2004 AKR ir EB Ministrų Taryba, dėl eksporto pajamų trumpalaikių svyravimų finansavimo nuostatų ir sąlygų pakeitimo (AKR ir EB partnerystės susitarimo, pasirašyto Kotonu, II priedas)

22.9.2004   
            
            
               LT
            
            
               Europos Sąjungos oficialusis leidinys
            
            
               L 297/18
            
         
      SPRENDIMAS Nr. 2/2004 AKR IR EB MINISTRŲ TARYBA
   
   2004 m. birželio 30 d.
   dėl eksporto pajamų trumpalaikių svyravimų finansavimo nuostatų ir sąlygų pakeitimo (AKR ir EB partnerystės susitarimo, pasirašyto Kotonu, II priedas)
   (2004/647/EB)
   AKR ir EB MINISTRŲ TARYBA,
   atsižvelgdama į AKR ir EB partnerystės susitarimą, pasirašytą 2000 m. birželio 23 d. Kotonu, ypač į jo 100 straipsnį,
   kadangi:
   
               (1)
            
            
               AKR ir EB partnerystės susitarime, pasirašytame 2000 m. birželio 23 d. Kotonu, pabrėžiama papildomos paramos sistemos, skirtos sušvelninti nestabilių eksporto pajamų neigiamus padarinius, svarba.
            
         
               (2)
            
            
               Pagal AKR ir EB partnerystės susitarimo 68 straipsnio 3 dalį, mažiausiai išsivysčiusioms, neturinčios prieigos prie jūros ir salų AKR valstybėms suteikiamas palankesnis statusas.
            
         
               (3)
            
            
               Pagal Susitarimo II priedo 11 straipsnį minėto priedo 3 skyriaus nuostatos dėl eksporto pajamų trumpalaikių svyravimų finansavimo turi būti peržiūrimos ne vėliau kaip po dvejų jų galiojimo metų ir vėliau - kurios nors Šalies prašymu.
            
         
               (4)
            
            
               Siekiant patobulinti eksporto pajamų trumpalaikių svyravimų finansavimo sistemos veikimą ir užtikrinti, kad ji labiau atitiktų savo tikslus,
            
         NUSPRENDĖ:
   1 straipsnis
   AKR ir EB partnerystės susitarimo II priedo 9 straipsnio 1 dalis pakeičiama taip:
   
      „1.   1. Teisė gauti papildomus išteklius įgyjama:
      
                  a)
               
               
                  prekių eksporto pajamoms sumažėjus 10 % (2 % mažiausiai išsivysčiusiose, neturinčiose prieigos prie jūros ir salų valstybėse) palyginti su pajamų, gautų per pirmuosius trejus metus iš pirmųjų ketverių metų prieš paraiškos pateikimo metus, aritmetiniu vidurkiu;
                  arba
                  visų žemės ūkio produktų ar naudingųjų iškasenų eksporto pajamoms sumažėjus 10 % (2 % mažiausiai išsivysčiusiose, neturinčiose prieigos prie jūros ir salų valstybėse) palyginti su pajamų, gautų per pirmuosius trejus metus iš pirmųjų ketverių metų prieš paraiškos pateikimo metus, aritmetiniu vidurkiu šalyse, kuriose žemės ūkio produktų arba naudingųjų iškasenų eksporto pajamos sudaro daugiau kaip 40 % bendrų prekių eksporto pajamų, ir
               
            
                  b)
               
               
                  2 % išaugus planuotam atitinkamiems metams ar numatomam ateinantiems metams valstybės deficitui.“
               
            
   2 straipsnis
   Šis sprendimas įsigalioja jo priėmimo dieną.
   
      Priimta Briuselyje, 2004 m. birželio 30 d.
      
         
            Įgaliojimus turintis AKR ir EB ambasadorių komiteto
         
         
            pirmininkas AKR ir EB Ministrų Tarybos vardu.
         
         J. OBIA